## El Consell ratifica la contractació d'emergència de les obres per a reparar les canalitzacions urbanes de la província de València afectades per la riuada

*** El pressupost de les obres i els servicis de direcció d’obra i coordinació i seguretat i salut per a reparar els danys ascendixen a 24,9 milions d’euros
* Els treballs es duran a terme en sis àrees diferents d’actuació de 28 municipis**

El Consell ha ratificat la declaració d’emergència per part de la Conselleria d’Agricultura, Aigua, Ramaderia i Pesca per a la contractació de les obres i servicis d’assistència tècnica de direcció d’obra i seguretat i salut, per a la reparació dels danys ocasionats per la dana en les canalitzacions urbanes de la província de València.

El pressupost ascendix a 24.905.541 euros, dels quals 22.841.286 es destinen a la realització de les obres, i 2.064.254 a la prestació del servici d’assistència tècnica de direcció d’obra i coordinació de seguretat i salut.

Este acord respon a la necessitat d’actuar de manera immediata en els llits afectats pel temporal i implementar les mesures addicionals en matèria de seguretat necessàries per a garantir la protecció d’estes infraestructures de cara a pròxims episodis de pluges.

Els treballs se centraran en els llits urbans i periurbans dels municipis afectats pel temporal i consistiran en la neteja i reparació de danys amb caràcter general; la reconstrucció de vores, llit i màrgens mitjançant moviment de terres, escullera o murs de formigó, i la reposició dels servicis afectats.

**Àrees prioritàries d’actuació**

Els treballs es desenrotllaran en sis àrees d’actuació, cada una de les quals inclourà obres en diversos dels 28 municipis, en funció de la seua localització i proximitat.

L’àrea 1 comprén les localitats d’Alborache, Buñol, Caudete de las Fuentes, Chera, Requena, Utiel i Yátova. El pressupost total per a obres de reparació, així com per al servici d’assistència tècnica de direcció d’obra i coordinació de seguretat i salut d’estes obres ascendix a 5.538.871 euros i el termini d’execució serà de 9 mesos.

L’àrea 2 inclou els municipis de Beniparrell, Calles, Catarroja, Cheste, Godelleta, Llíria, Sot de Chera, Turís i València (pedanies Sud), i el seu pressupost, tant per a obres de reparació com per a l’assistència tècnica, és de 4.926.316 euros i el període d’execució, 9 mesos.

L’àrea 3 comprén els municipis d’Alcàsser, Algemesí, Alginet, Alzira, Benifaió, Carlet, Guadassuar, l’Alcúdia, i Picassent, i el pressupost global ascendix a 3.435.636 euros, amb un termini d’execució de 15 mesos.

L’àrea 4 engloba els municipis de Montroi i Montserrat i compta amb un pressupost de 4.008.979 euros, que inclou les obres de reparació, així com el servici d’assistència tècnica de direcció d’obra i coordinació de seguretat i salut de les obres. En estos municipis el termini d’execució s’estima en 15 mesos.

L’àrea 5 comprén la fase I del municipi de Torrent; el seu pressupost global és de 4.785.602 euros, amb un termini d’execució de 14 mesos.

Finalment, l’àrea 6 arreplega la fase II del municipi de Torrent i les obres d’Aldaia; compta amb un pressupost de 2.120.134 euros i es preveu que les obres finalitzen en un termini de 12 mesos.

Fecha: 15/04/2025